Title: Introducció del tema
Course: Física i química 3r ESO 1r T

- Presentació del tema als alumnes
- Descripció general de les activitats que hauran de fer
- Pla de treball del tema

Drets de la imatge: imatge lliure de drets d’autor sota sota llicència Creative Commons - Piqsels

 La investigació i l'experimentació científica

1. Presentació del tema

Potser el curs anterior ja vas sentir a parlar del "MΞΓФDΞ CIΞИΓIFIC " o coneixes de manera intuïtiva quins són els passos lògics per poder donar resposta a problemes o preguntes que ens podem fer. En aquesta unitat ho anirem treballant de manera que, en fer-ho, desenvolupem de manera més crítica els coneixements que ja teníem o n'assumim de nous.

En aquest mòdul treballem:

- Què és la ciència.
- Els diferents passos a seguir en un procés d'investigació o recerca científica.
- Com dissenyar una investigació i experimentació coneixent les magnituds i les unitats a mesurar.
- Com recollir dades, analitzar dades i representar-les.
- Com presentar les conclusions o els resultats.
- Una petita investigació sobre un tema en grup.

2. Activitats

Tant si ho treballes des de casa com a classe, les activitats estan pensades perquè les puguis realitzar de manera autònoma seguint els continguts i les pautes indicades pas a pas. El seguiment de compleció de les activitats i dels recursos que et trobaràs a la dreta de tot de cada entrada en forma de quadradet et pot ser molt útil per saber què has anat fent o mirant ja del teu curs. Possiblement també puguis veure un bloc de progrés de compleció de l'activitat al lateral tal i com s'indica a la Introducció general (per a l'alumnat). Revisa aquesta informació sempre que sigui necessari.

En cada activitat s'indica com cal fer l'entrega i com s'avaluarà o qualificarà si és el cas.

- Llegeix amb atenció la informació i el que es demana
- Tingues cura de fer les entregues seguint les intruccions

3. Pla de treball

El teu professor/a et guiarà al llarg de tema i et pautarà les activitats que hauràs d'anar fent. És molt important que segueixis els terminis establerts per a les diferents tasques proposades i que no t'ho deixis per al final.

Cal que vigilis sovint el calendari i als fòrums d'avisos i notícies i de dubtes del curs.

A l'apartat de Recursos del mòdul hi trobaràs un llibre o altres materials necessaris que contindràn els conceptes teòrics més importants a treballar. Quan sigui el moment hauràs de mirar-lo amb calma o estar atent a l'aula, si és el cas, per poder anar fent les Activitats pautades.

🔎 Ara observa aquesta imatge... imagina que has arribat al laboratori de l'institut o a la cuina de casa teva i t'has trobat això...
💥❗ ATENCIÓ! No diguis res encara! el que hàgim de fer amb aquesta imatge ho posarem en comú quan iniciem les activitats. Pensa que si ho fas ara POTS ᴘᴏꜱᴀʀ ᴇɴ PERILL ʟᴀ TEVA VIDA.

Drets de la imatge/autoria: @annacasamitjana sota sota llicència Creative Commons