Title: P2.2.b. Aplicacions elementals
Course: Física i química 3r ESO 1r T

PRÀCTICA: Aplicacions Elementals Què has de fer
- Aquesta activitat es farà individualment o en grups depenent del que se us indiqui.
- Has de triar un element del llibre editat per la Universitat Politècnica de Catalunya, que es va editar amb la inteció de ser útil per prendre consciència del lligam que tenim amb la Terra de la qual hem de fer servir els recursos geològics de manera sostenible. Al llibre hi trobaràs informació sobre diferents utilitats dels elements i en les diferents qüestions cal que investiguis si s'escau. El llibre està molt ben estructurat en fitxes d'elements i minerals  d'una sola pàgina cada un. Si no vols utilitzar aquest llibre no és obligatori, però llavors especifica la font d'on obtens la informació al final de la fitxa que tu en faràs.

- Cal que consultis la fitxa de l'element que hagis triat i en facis una petita descripció destacant:

  - Imatge (opcional) (cuidant els drets d'autoria, veure l'apartat "Eines" al final d'aquesta pàgina)
  - Nom de l'element:
  - Símbol de l'element:
  - Nombre atòmic (Z):
  - Categoria de l'element: metall, no-metall, semimetall, metall de transició, gas noble, terra rara...
  - Per què he triat aquest element o què m'ha cridat l'atenció en buscar-lo (alguna imatge? el seu nom?...)
  - Utilitats (descriu-ne com a mínim tres)
    - ...
    - ...
    - ...
  - Què m'ha sorprès?
  - Font d'informació (en cas que no s'hagi utilitzat el llibre) (llibre, lloc web, etc. No adjunteu simplement enllaços, cal posar el títol, autoria si es coneix, etc).

- Aquest és el llibre: Elements i recursos minerals : aplicacions i reciclatge , el podeu descarregar des d'aquest enllaç "Visualitza/Obre"

En la tramesa
- Assegura't d'indicar tots els punts que se t'han demanat en la tramesa. Ves al final de la pàgina per entregar-la.
- Edita la presentació del text que entregues fent ús de les eines d'edició que disposa l'entrega d'aquesta tasca, de manera que la resposta sigui entenedora i visualment atractiva.
- Pots posar colors diferents, afegir graduacions diferents, alguna imatge (vigila que sigui lliure de drets d'autor, sota aquestes línies donem algunes idees de llocs son pots trobar-ne)

Info Aquesta tasca té seguiment de compleció . Per tal que es mostri l'activitat com completada cal que feu la tramesa i cal que s'hagi avaluat el qüestionari. Un cop fet, s'avaluarà automàticament i us sortirà qualificat un cop s'hagi completat.

Avaluació Aquesta activitat s'avaluarà sobre 10 punts, la podeu repetir els cops que vulgueu però cal treure un 5 per aprovar-lo i us quedarà la qualificació més alta dels diferents intents, però no es tracta d'anar provant i repetint sabent la solució de l'intent anterior sinó que realment entengueu quina és la classificació que es fa i per què.

Eines Podeu veure una previsualització del llibre Elements i recursos minerals : aplicacions i reciclatge en aquesta pàgina: Elements i recursos minerals : aplicacions i reciclatge

Pàgines per a cercar imatges lliures:

  - Piqsels: https://www.piqsels.com/ca/
  - Piqsels: https://www.piqsels.com/es (cerques en castellà)
  - Piqsels: https://www.piqsels.com/en (cerques en anglès)
  - Needpix: https://www.needpix.com/
  - Pexels: https://www.pexels.com/ca-es/
  - Google imatges (fent ús de la cerca avançada de Google per trobar imatges lliures de drets d'autor) https://www.google.com/advanced_image_search